11.

Meta xi speċi tkun inkluża fl-Anness A, B jew C, il-partijiet kollha u d-derivati tal-ispeċi jiġu inklużi wkoll fl-istess Anness, għajr fil-każ meta l-ispeċi tkun annotata b’indikazzjoni li huma inklużi biss partijiet u derivati speċifiċi. Skont l-Artikolu 2(t) ta’ dan ir-Regolament, is-simbolu ‘#’ segwit minn numru mqiegħed mal-isem ta’ speċi jew grupp tassonomiku ogħla, inkluż fl-Anness B jew C jiddenomina partijiet jew derivati, li huma speċifikati fir-rabta magħhom għall-għanijiet tar-Regolament kif ġej: #1 Jiddenomina l-partijiet u d-derivati kollha, għajr: (a) iż-żerriegħa, l-ispori u l-għabra tad-dakra (inkluż il-pollinja); (b) il-kulturi ta’ nebbieta jew ta’ tessuti tal-pjanti miksuba in vitro, f’medja solida jew likwida, ittrasportati f’kontenituri sterili; (c) fjuri maqtugħa tal-pjanti ppropagati b’mod artifiċjali; u (d) frott u partijiet u derivati tagħhom, ta’ pjanti tal-ġenus Vanilla ppropagati b’mod artifiċjali. #2 Jiddenomina l-partijiet u d-derivati kollha, għajr: (a) iż-żerriegħa u l-għabra tad-dakra; u (b) prodotti lesti, ippakkjati u ppreparati għall-bejgħ bl-imnut. #3 Jiddenomina għeruq sħaħ jew imqatta’ u partijiet ta’ għeruq. #4 Jiddenomina l-partijiet u d-derivati kollha, għajr: (a) żerriegħa (inkluż il-kapsoli taż-żerriegħa tal-Orchidaceae), spori u għabra tad-dakra (inkluż il-pollinja). L-eżenzjoni ma tapplikax għal żerriegħa mill-Cactaceae spp. esportata mill-Messiku, u għaż-żerriegħa mill-Beccariophoenix madagascariensis u Neodypsis decaryi esportati mill-Madagaskar; (b) il-kulturi ta’ nebbieta jew ta’ tessuti tal-pjanti miksuba in vitro, f’medja solida jew likwida, ittrasportati f’kontenituri sterili; (c) fjuri maqtugħa tal-pjanti ppropagati b’mod artifiċjali; (d) frott, u partijiet u derivati tagħhom, ta’ pjanti naturalizzati jew ippropagati b’mod artifiċjali tal-ġenus Vanilla (Orchidaceae) u l-familja Cactaceae; (e) zkuk, fjuri, u partijiet u derivati tagħhom ta’ pjani tal-ġenus Opuntia subgenus Opuntia u Selenicereus (Cactaceae) ippropagati b’mod artifiċjali jew naturalizzati; u (f) prodotti lesti tal-Euphorbia antisyphilitica ippakkjati u ppreparati għall-bejgħ bl-imnut. #5 Jiddenomina z-zkuk, l-injam isserrat u l-fuljetta. #6 Jiddenomina z-zkuk, l-injam isserrat, il-fuljetta u l-plywood. #7 Jiddenomina z-zkuk, il-biċċiet tal-injam, il-frak u l-estratti. #8 Jiddenomina partijiet ta’ taħt is-superfiċje tal-art (jiġifieri, l-għeruq, ir-riżomi): sħaħ, partijiet u mfarrka. #9 Jiddenomina l-partijiet u d-derivati kollha, għajr dawk li jkollhom tikketta ‘Produced from Hoodia spp. material obtained through controlled harvesting and production in collaboration with the CITES Management Authorities of Botswana/Namibia/South Africa under agreement No. BW/NA/ZA xxxxxx’ (‘Prodotti mill-materjal Hoodia spp. miksubin permezz ta’ ħsad u produzzjoni kkontrollata b’kollaborazzjoni mal-Awtoritajiet Amministrattivi tas-CITES tal-Botswana/in-Namibja/l-Afrika t’Isfel skont il-ftehim Nru BW/NA/ZA xxxxxx’) #10 Jiddenomina z-zkuk, l-injam isserrat, il-fuljetta, inklużi oġġetti tal-injam mhux kompleti li jintużaw għall-manifattura ta’ arkijiet ta’ strumenti mużikali tal-korda. #11 Jiddenomina z-zkuk, l-injam isserrat, il-fuljetta, il-plywood, il-frak u l-estratti. #12 Jiddenomina z-zkuk, l-injam isserrat, il-fuljetta, il-plywood u ż-żejt essenzjali, u jeskludi prodotti lesti, ippakkjati u ppreparati għall-bejgħ bl-imnut